《撤棘后过东华门避肩舆呵导者》
明代·区怀年

十载穷经涨海滨，角巾愁色带缁尘。方惭要路无知己，不信清时有逸民。

阙下晚传青盖拥，仗前寒映紫貂新。逡巡试问遮呼卒，道是京营中贵人。

作者简介：区怀年，字叔永。高明人。大相仲子。明熹宗天启元年(一六二一)贡生，任太学考通判。明思宗崇祯九年（一六三六）入都候选，以内艰回籍，后授翰林院孔目。归卧云石，学赤松游，日以赓和撰述为事。著有《玄超堂藏稿》、《击筑吟》诸集。清光绪《高明县志》卷一三有传。